Document ID: 31999D0120

Komisijas Lēmums
(1999. gada 27. janvāris),
ar ko izveido to trešo valstu uzņēmumu pagaidu sarakstu, no kuriem dalībvalstis atļauj ievest dzīvnieku zarnas
(izziņots ar dokumenta numuru C(1999) 196)
(Dokuments attiecas uz EEZ)
(1999/120/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, lai uz laiku izveidotu to trešo valstu uzņēmumu pagaidu sarakstus, no kuriem dalībvalstis drīkst ievest noteiktus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 98/603/EK [2], un jo īpaši tā 2. panta 4. punktu un 7. pantu,
tā kā ar Padomes Lēmumu 92/118/EEK [3], kurā jaunākie grozījumi izdarīti ar Direktīvu 97/79/EK [4], noteikts, ka dzīvnieku zarnas var ievest no jebkuras trešās valsts;
tā kā ar Padomes Direktīvu 77/99/EEK [5], kurā jaunākie grozījumi izdarīti ar Padomes Direktīvu 97/76/EK [6], ir paredzēti nosacījumi, kas reglamentē tīrītu, sālītu vai kaltētu un/vai termiski apstrādātu kuņģu, pūšļu un zarnu ražošanu, laišanu tirgū un ievešanu;
tā kā veterinārsanitārās prasības trešām valstīm attiecībā uz dzīvnieku zarnu ievešanu ir noteiktas Komisijas Lēmumā 94/187/EK [7], kurā jaunākie grozījumi izdarīti ar Lēmumu 96/106/EK [8];
tā kā Komisija ir saņēmusi no dažām trešām valstīm uzņēmumu sarakstus ar garantiju, ka šie uzņēmumi pilnībā atbilst attiecīgajām Kopienas veselības aizsardzības prasībām un gadījumā, ja uzņēmums neatbildīs minētajām prasībām, tā eksportēšanu uz Eiropas Kopienu apturēs;
tā kā Komisija nav varējusi visās attiecīgajās trešajās valstīs pārliecināties par to uzņēmumu atbilstību Kopienas prasībām, kā arī par kompetento iestāžu sniegto garantiju spēkā esamību;
tā kā laikposms, kurā dalībvalstis no to atzītajiem uzņēmumiem varēja ievest dzīvnieku zarnas, beidzās 1998. gada 31. decembrī;
tā kā, beidzoties minētajam termiņam, trešajām valstīm, kas saskaņā ar Kopienas noteikumiem nav iesniegušas savu uzņēmumu sarakstus, vairs neatļaus dzīvnieku zarnu izvešanu uz Kopienu;
tā kā to uzņēmumu pagaidu sarakstus, kas ražo dzīvnieku zarnas, tādēļ var izveidot saskaņā ar Lēmumā 95/408/EK attiecībā uz dažām valstīm izklāstīto procedūru;
tā kā dažas trešās valstis tomēr nav laikus iesūtījušas savu uzņēmumu sarakstus, un uzņēmuma tehnisku problēmu dēļ ir aizkavējusies veterinārsanitārā sertifikāta iesniegšana; tā kā tādēļ kā pārejas pasākums jāpiešķir papildu termiņš zarnu, kuņģu un pūšļu ievešanai no šīm trešajām valstīm, lai nepārtrauktu tirdzniecību; tā kā šajā gadījumā attiecīgo trešo valstu kompetentajām iestādēm jāapliecina, ka zarnas, kuņģi un pūšļi ir ražoti, ievērojot atbilstīgas higiēnas prasības;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj dzīvnieku zarnu ievešanu no uzņēmumiem, kas minēti šī lēmuma pielikumā.
2. Uz dzīvnieku zarnu ievešanu attiecas Kopienas veterinārie noteikumi, kas pieņemti ar citiem dokumentiem.
2. pants
Dalībvalstis atļauj zarnu, kuņģu un pūšļu ievešanu no trešo valstu uzņēmumiem, kas nav iekļauti pielikumā minētajā sarakstā, bet attiecībā uz kuriem trešās valsts kompetentā iestāde ir apliecinājusi, ka zarnas, kuņģi un pūšļi ir ražoti, ievērojot atbilstīgas higiēnas prasības, pārejas periodā līdz 1999. gada 31. martam.
3. pants
Šo lēmumu piemēro no 1999. gada 1. janvāra.
4. pants
Šis lēmums ir adresēts dalībvalstīm.
Briselē, 1999. gada 27. janvārī

Labels: 17
5
0
3
6